Leeus se Mitchell prys instaan-afrigter | Nuus24
Johannesburg – John Mitchell het Maandag by die Goue Leeus-rugbyunie (GLRU) se kantore in Johannesburg aangemeld ná 'n afwesigheid van vier maande weens 'n ondersoek na beweerde wangedrag.Die Nieu-Seelander is verlede week in sy pos as hoofafrigter van die Rooibontes heraangestel nadat 'n tugkomitee hom onskuldig bevind het van wangedrag."Ek is verheug om terug te wees by die Leeus en het baie geleer tydens die tyd wat ek weg was. Ek sien baie daarna uit om met die nuwe gesigte in die span te werk," het Mitchell in 'n verklaring, wat deur die GLRU uitgereik is, gesê.Die Nieu-Seelander het die span se tussentydse afrigter, Johan Ackermann, en sy bestuur geloof vir die werk wat hulle onder moeilike omstandighede gedoen het."Johan Ackermann en sy bestuur het ongelooflike werk gedoen en ek is tans besig om met hulle oor toekomsplanne te gesels," het Mitchell bygevoeg.Vir die jongste sportnuus volg Nuus24Sport op Twitter.– Sport24